ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3888/00

υποβολή: Glyn Ford (PSE) προς την Επιτροπή

(13 Δεκεμβρίου 2000)

Θέμα: Προστασία των ναυαγίων

Τα σκάφη του βρετανικού ναυτικού που βυθίστηκαν κατά τη διάρκεια πολέμου συχνά λεηλατούνται για να αποκομισθούν ενθύμια από τουριστικούς επιχειρηματίες ενώ χρησιμοποιούνται και ως τόποι διασκέδασης από ερασιτέχνες δύτες.

Τι σχέδια έχει η Επιτροπή για την προστασία αυτών των ναυαγίων από τέτοιες δραστηριότητες;

Προτίθεται άραγε η Επιτροπή να εξετάσει το ενδεχόμενο να δοθεί στα εν λόγω ναυάγια το ίδιο καθεστώς με τα πολεμικά νεκροταφεία;

Απάντηση του κ. Prodi εξ ονόματος της Επιτροπής

(24 Ιανουαρίου 2001)

Το εν λόγω θέμα δεν εμπίπτει στην αρμοδιότητα της Επιτροπής.
ΓΡΑΠΤΗ ΕΡΩΤΗΣΗ P-2421/00

υποβολή: Concepci Ferrer (PPE-DE) προς την Επιτροπή

(11 Ιουλίου 2000)

Θέμα: Η μεταρρύθμιση της ΚΟΑ ρυζιού

Η Ευρωπαϊκή Επιτροπή ενέκρινε στις 7 Ιουνίου πρόταση μεταρρύθμισης της ΚΟΑ ρυζιού που θα επιφέρει την κατάργηση του μηχανισμού παρέμβασης των τιμών και την αύξηση των αμέσων ενισχύσεων με συμπερίληψη του ρυζιού στην ΚΟΑ των ποωδών καλλιεργειών. Επίσης, φαίνεται ότι αναζητείται να αξιοποιηθεί αυτό το μέτρο για να αυξηθούν τα τελωνειακά τέλη για το ρύζι που προέρχεται από τρίτες χώρες.

Θεωρώντας ότι η τιμή παρέμβασης είναι μια βασική τιμή που προστατεύει τον τομέα απέναντι σε τρίτες χώρες που εφαρμόζουν περισσότερο ανταγωνιστικές τιμές στην παγκόσμια αγορά και ότι η αύξηση των ενισχύσεων θα ήταν δυνατόν να μην αντισταθμίσει τις απώλειες που θα προέρχονταν από την κατάργηση της τιμής παρέμβασης με κίνδυνο, κατά συνέπεια, απώλειας της αποδοτικότητας του τομέα, και λαμβάνοντας εξάλλουπόψη ότι το ρύζιπόκειται ήδη σε σύστημα επιβολής ποινής που δημιουργεί διακρίσεις σε βάρος του σε σχέση με άλλες ποώδεις καλλιέργειες, ερωτάται:

Με ποιο τρόπο η Επιτροπήπολογίζει να θεραπεύσει τις διακρίσεις αυτές σε βάρος του ρυζιού σε σχέση με τις άλλες ποώδεις καλλιέργειες, και αν θα μπορούσε η Επιτροπή να αναφέρει τα μέτρα πουπολογίζει να λάβει ώστε η μεταρρύθμιση της ΚΟΑ του ρυζιού να μην συνοδευτεί από καταστροφή της ισορροπίας στην αγορά.

Απάντηση του κ. Fischler εξ ονόματος της Επιτροπής

(1 Αυγούστου 2000)

Η πρόταση μεταρρύθμισης της κοινής οργάνωσης αγοράς στον τομέα του ρυζιού βασίζεται στην ενσωμάτωση του τομέα του ρυζιού(1) στο σύστημα των αροτραίων καλλιεργειών και στην κατάργηση της τιμής παρέμβασης.

Η Επιτροπή δεν θωρεί ότι η πρόταση αυτή δημιουργεί διακρίσεις σε βάρος του ρυζιού σε σχέση με τις άλλες αροτραίες καλλιέργειες και ότι μπορεί να προκαλέσει ανισορροπία της αγοράς. Η πρόταση βασίζεται σε αύξηση της πληρωμής στην έκταση από 52,65 ευρώ ανά τόνο που είναι σήμερα σε 63 ευρώ ανά τόνο που αντιστοιχεί στην ενίσχυση που καθορίζεται για τα σιτηρά από το 2001/2002, στη δυνατότητα θέσπισης έκτακτων

μέτρων σε περίπτωση διαταραχής της αγοράς μετά την κατάργηση του μηχανισμού παρέμβασης καθώς και στην αύξηση της εξωτερικής προστασίας και της κοινοτικής προτίμησης μέσω της εφαρμογής του γενικού συστήματος των σταθερών δασμών. Αυτή η πτυχή της πρότασης πρέπει να αποτελέσει αντικείμενο διαπραγματεύσεων με τις προμηθεύτριες χώρες.

Τα εν λόγω μέτρα, σε συνδυασμό με την εισαγωγή της παύσης καλλιέργειας των γαιών, θα επιτρέψουν να επιτευχθεί ισορροπία μεταξύ της προσφοράς και της ζήτησης και να διατηρηθεί συγχρόνως το εισόδημα των καλλιεργητών ρυζιού.

(1) COM(2000)278 τελικό.
ΓΡΑΠΤΗ ΕΡΩΤΗΣΗ E-3222/00

υποβολή: Glyn Ford (PSE) προς την Επιτροπή

(17 Οκτωβρίου 2000)

Θέμα: Παρέκκλιση από την οδηγία περί καπνού

Η κοινή θέση της οδηγίας της ΕΕ σχετικά με τον καπνό πρόκειται να απαγορεύσει την παραγωγή στην ΕΕ και τις εξαγωγές από αυτήν τσιγάρων με περιεκτικότητα σε πίσσα πάνω από τα 10 mg από 1ης Ιανουαρίου 2004 σε 14 από τα 15 κράτη μέλη. Ωστόσο, η οδηγία θα περιλαμβάνει εξαίρεση για την Ελλάδα η οποία θα παράγει, θα διανέμει και θα εξάγει τσιγάρα πάνω από αυτό το επίπεδο σε πίσσα, έως το έτος 2007. Δεν αποτελεί το γεγονός αυτό σαφή παραβίαση της ενιαίας αγοράς και της περί ανταγωνισμού νομοθεσίας εφόσον έτσι θαπάρξουν διακρίσεις εις βάρος άλλων κοινοτικών παραγωγών, και συγκεκριμένα στο Ηνωμένο Βασίλειο, οι οποίοι θα επηρεάζονταν από μια παρόμοια κοινωνικοοικονομική επίπτωση;

Απάντηση του κ. Byrne εξ ονόματος της Επιτροπής

(8 Δεκεμβρίου 2000)

Η οδηγία του Συμβουλίου 90/239/ΕΟΚ της 17ης Μαΐου 1990 περί προσεγγίσεως των νομοθετικών, ρυθμιστικών και διοικητικών διατάξεων των κρατών μελών σχετικά με τη μέγιστη περιεκτικότητα των τσιγάρων σε πίσσα(1) περιείχε μια μεταβατική περίοδο για την τήρηση των ορίων της περιεκτικότητας σε πίσσα των τσιγάρων στην Ελλάδα. Η παρέκκλιση αυτή συνδέονταν με τις ειδικές κοινωνικοοικονομικές δυσκολίες του συγκεκριμένου κράτους μέλους που προέκυπταν από το γεγονός ότι ο καπνός που καλλιεργούνταν στην Ελλάδα είχεψηλή περιεκτικότητα σε πίσσα. Το κράτος μέλος αυτό επηρεάζεται από τις διατάξεις της οδηγίας περισσότερο από άλλα κράτη μέλη παραγωγούς. Επιπλέον, η αλλαγή αυτών των ποικιλιών καπνού απαιτεί σημαντικό χρόνο ενώ η αλλαγή επηρεάζει έναν μεγάλο αριθμό ατόμων καθώς η παραγωγή καπνού στην Ελλάδα παρουσιάζειψηλή ένταση εργασίας, περιλαμβάνοντας έναν σημαντικό αριθμό οικογενειών. Η συνέχιση αυτής της μεταβατικής περιόδου δικαιολογείται για τους ίδιους λόγους στο πλαίσιο της συνεχιζόμενης μείωσης των ορίων πίσσας που σχεδιάζονται στην πρόταση τροποποίησης οδηγίας του Κοινοβουλίου και του Συμβουλίου περί προσεγγίσεως των νομοθετικών, ρυθμιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού (αναδιατυπωμένη εκδοχή) που συζητείται σήμερα(2). Η παρέκκλιση αυτή περιορίζεται σε τσιγάρα τα οποία έχουν παρασκευαστεί και διατεθεί στην αγορά εντός της επικράτειας του ενδιαφερόμενου κράτους μέλους και δεν θα συνεχιστεί πέραν του 2007.

(1) ΕΕ L 137 της 30.5.1990.

(2) COM(2000)428 τελικό.
ΓΡΑΠΤΗ ΕΡΩΤΗΣΗ E-2364/00

υποβολή: Lissy Grner (PSE) προς το Συμβούλιο

(24 Ιουλίου 2000)

Θέμα: Διαφορετικά ταχυδρομικά τέλη στην ΕΕ

Σε ένα ταχυδρομικό γραφείο στο Παρίσι έγινα μάρτυρας του γεγονότος ότι για τα ταχυδρομικά δελτάρια εντός της ΕΕ καταβάλλονται διαφορετικά τέλη.

Για ένα ταχυδρομικό δελτάριο προς την Φινλανδία απαιτούνται 3,80 FF ενώ για ένα αντίστοιχο προς τη Γερμανία μόνο 3,00 FF.

Πώς είναι δυνατόν, να απαιτούνται εκ μέρους των ταχυδρομικών αρχών του κράτους που θα αναλάβει άμεση την Προεδρία του Συμβουλίου διαφορετικές τιμές για τα επί μέρους κράτη μέλη της ΕΕ;

Μπορεί να εξασφαλίσει το Συμβούλιο, ότι θα πάψει να ισχύει μια διάκριση εις βάρος μεμονωμένων κρατών μελών όπως επίσης και μία διαφορετική μεταχείριση σε ό,τι αφορά τη διαμόρφωση των τιμών των επίσημωνπηρεσιών;

Παράρτημα: Ενημερωτικό Δελτίο σε ό,τι αφορά τα ταχυδρομικά τέλη του ταχυδρομικού γραφείου του Παρισίου της 30ης Μαΐου 2000

Απάντηση

(7 Νοεμβρίου 2000)

Το άρθρο 12 της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την ανάπτυξη της εσωτερικής αγοράς των κοινοτικών ταχυδρομικώνπηρεσιών της Κοινότητας και την βελτίωση της ποιότητας των παρεχόμενωνπηρεσιών περιλαμβάνει την αρχή ότι οι τιμές πρέπει να αντικατοπτρίζουν το κόστος. Έτσι εξηγείται γιατί τα τιμολόγια που ισχύουν διαφέρουν σύμφωνα με τον προορισμό ενός αντικειμένου αλληλογραφίας. Ωστόσο, τα κράτη μέλη μπορούν, αν το επιθυμούν, να αποφασίζουν ότι θα ισχύει ενιαίο τιμολόγιο σε ολόκληρη την επικράτεια τους.

Στις 30 Μαΐου 2000, η Επιτροπή ενέκρινε πρόταση για την αναθεώρηση της οδηγίας 97/67 ΕΚ (COM(2000)319 final). Στο Συμβούλιο έχουν ήδη ξεκινήσει οι συζητήσεις γύρω από την εν λόγω πρόταση.
ΓΡΑΠΤΗ ΕΡΩΤΗΣΗ E-1122/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το λευκό βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύθηκε το λευκό βιβλίο για την ασφάλεια των τροφίμων (COM(1999)719). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Στο λευκό βιβλίο της, η Επιτροπή θέτει ως στόχο έναψηλό επίπεδο ασφάλειας των τροφίμων και προστασίας των καταναλωτών. Ο στόχος αυτός αφορά ολόκληρη την τροφική αλυσίδα συμπεριλαμβανομένων των εισαγωγών από τρίτες χώρες. Κατά συνέπεια απαιτείται μία ολοκληρωμένη προσέγγιση της ασφάλειας των τροφίμων. Το λευκό βιβλίο περιλαμβάνει 117 παραγράφους και 84 νομοθετικά μέτρα τα οποία θα πρέπει να τεθούν σε εφαρμογή εντός τριών ετών (παράγραφος 7).

Αναγνωρίζει η Επιτροπή ότι η διαδικασία για τη θέσπιση νομοθεσίας διαρκούσε κατά το παρελθόν περισσότερο από τρία χρόνια; α) Εάν ναι με ποιόν τρόπο θα προσπαθήσει η Επιτροπή να τηρήσει την προτεινόμενη προθεσμία; Θα χρειασθεί προς τούτο αναθεώρηση της διαδικασίας;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 και E-1162/00

(9 Ιουνίου 2000)

Τα θέματα που έθεσε ο κ. ευρωβουλευτής μελετώνται με σκοπό την προώθηση προτάσεων νομοθεσίας σύμφωνα με το χρονοδιάγραμμα που καθορίζεται στο Λευκό Βιβλίο για την Ασφάλεια των Τροφίμων.

Δεν θα ήταν σκόπιμο σ’ αυτό το στάδιο να επισπευσθεί η συζήτηση των λεπτομερειών κάθε πρότασης.
ΓΡΑΠΤΗ ΕΡΩΤΗΣΗ E-2597/00

υποβολή: Pervenche Bers (PSE) προς την Επιτροπή

(1 Αυγούστου 2000)

Θέμα: Σχέσεις ΕΕ-Τυνησίας

Οι προσβολές των ανθρωπίνων δικαιωμάτων στην Τυνησία αποτελούν αντικείμενο έντονης ανησυχίας. Η διεθνής κοινότητα και πιο συγκεκριμένα η ΕΕ, έχει το καθήκον να ζητήσει από την τυνησιακή κυβέρνηση μεγαλύτερη ανοχή και σεβασμό των ελευθεριών.

Η πρόσφατη απεργία πείνας του δημοσιογράφου Ben Brik κατέδειξε τις πιέσεις που μπορούν ναποστούν εκείνοι οι οποίοι μάχονται για περισσότερη δημοκρατία στην Τυνησία.

Στις 15 παρελθόντος Ιουνίου, το Κοινοβούλιο ψήφισε ένα ψήφισμα με το οποίο απηύθυνε έκκληση για μεγαλύτερο άνοιγμα του τυνησιακού καθεστώτος, ζητώντας από το Συμβούλιο Σύνδεσης της συμφωνίας μεταξύ ΕΕ και Τυνησίας να προβεί σε μια από κοινού αξιολόγηση του σεβασμού των δικαιωμάτων του ανθρώπου στη χώρα αυτή στο πνεύμα του άρθρου 2 της συμφωνίας.

Στις 23 Ιουνίου 2000, η Ευρωπαϊκή Επιτροπή συνάντησε μια τυνησιακή αντιπροσωπεία στο πλαίσιο της Επιτροπής Σύνδεσης προκειμένου να μελετηθούν οι συμφωνίες σύνδεσης μεταξύ της Ένωσης και της χώρας αυτής του Μαγκρέμπ. Την προηγούμενη, ο Επίτροπος Fischler είχε συνάντηση με τον κ. Rabah, τυνήσιο Υπουργό Αλιείας. Από πληροφορίες που διέρρευσαν από τις δύο αυτές συναντήσεις, φάνηκε ότι εθίγησαν μόνο οικονομικά θέματα.

Χωρίς να αρνούμεθα τη σημασία των θεμάτων αυτών, προκαλεί κατάπληξη ο μερικός χαρακτήρας των εν λόγω συναντήσεων.

Η οικονομική ανάπτυξη δεν θα αποβεί προς όφελος της τυνησιακής κοινωνίας παρά μόνον εάν συνοδευθεί με την εγκαθίδρυση ενός πραγματικά δημοκρατικού καθεστώτος.

Ως εκ τούτου, μπορεί η Επιτροπή να εξηγήσει τη στάση της αυτή που είναι αντίθετη με το πνεύμα και το γράμμα της συμφωνίας σύνδεσης;

Ποιες ενέργειες προτίθεται να αναλάβει η Επιτροπή για να ανταποκριθεί στα αιτήματα που εξέφρασε το Ευρωπαϊκό Κοινοβούλιο στο ψήφισμά του της 15ης Ιουνίου;

Απάντηση του κ. Patten εξ ονόματος της Επιτροπής

(11 Σεπτεμβρίου 2000)

Όπως ανήγγειλε η Επιτροπή στη διάρκεια των συζητήσεων της ολομέλειας, οι οποίες προηγήθηκαν της ψηφοφορίας για την έκδοση του ψηφίσματος της 15ης Ιουνίου 2000 για την Τυνησία, και με βάση το περιεχόμενο του εν λόγω ψηφίσματος, οι προβλεπόμενες δράσεις εντάσσονται στο πλαίσιο της εφαρμογής της Συμφωνίας Σύνδεσης που συνδέει την Ένωση με τη χώρα αυτή. Η εν λόγω συμφωνία περιλαμβάνει δύο σκέλη, τον πολιτικό διάλογο και τη χρηματοδοτική συνεργασία, τα οποία προσφέρουν, κατά προτεραιότητα, τη δυνατότητα μεγαλύτερης προσέγγισης των δύο εταίρων. Το πρώτο σκέλος έχει ήδη οδηγήσει, μεταξύ άλλων, στην ανταλλαγή απόψεων σχετικά με το σεβασμό των ανθρωπίνων δικαιωμάτων, με την ευκαιρία της συνεδρίασης της Επιτροπής Σύνδεσης στις 23 Ιουνίου 2000. Όσον αφορά το δεύτερο σκέλος, βρίσκονται εν εξελίξει διαβουλεύσεις για την κατάρτιση δύο προγραμμάτων στήριξηςπέρ των μη κυβερνητικών οργανώσεων, αφενός, και των μέσων μαζικής ενημέρωσης, αφετέρου.
ΓΡΑΠΤΗ ΕΡΩΤΗΣΗ E-0698/00

υποβολή: Hubert Pirker (PPE-DE) προς την Επιτροπή

(17 Μαρτίου 2000)

Θέμα: Διαπραγματεύσεις ένταξης της Ευρωπαϊκής Ένωσης με τη Δημοκρατία της Σλοβενίας

Κατά τη διάρκεια της Διάσκεψης Κορυφής της Κοπεγχάγης του 1993, το Ευρωπαϊκό Συμβούλιο επιβεβαίωσε τη δέσμευση προστασίας όλων των πολιτών κατά της παραβίασης των θεμελιωδών δικαιωμάτων και ελευθεριών. Σχετικά, αναφέρθηκε ιδιαίτερα στη Σύμβαση των Ηνωμένων Εθνών για την άρση όλων των μορφών ρατσιστικής διακρίσεως, η οποία προβλέπει τηνποχρέωση καταργήσεως των νόμων και των διατάξεων που προβαίνουν σε διακρίσεις.

Πώς αξιολογεί η Επιτροπή το γεγονός, ότι η Δημοκρατία της Σλοβενίας εξακολουθεί να εφαρμόζει, σε αντίθεση με την ανωτέρωποχρέωση, τα διατάγματα Avnoj (από τα έτη 1944 και 1946) τα οποία κατευθύνονται με σαφή τρόπο κατά μεμονωμένων ομάδων του πληθυσμού;

Κοινή απάντηση του κ. Verheugen εξ ονόματος της Επιτροπής στις γραπτές ερωτήσεις E-0697/00 και E-0698/00

(2 Μαΐου 2000)

Η Επιτροπή, στη γνώμη που διατύπωσε τον Ιούνιο του 1997, σχετικά με την αίτηση της Σλοβενίας για προσχώρηση στην Ένωση, εκτίμησε ότι η Σλοβενία πληροί τα πολιτικά κριτήρια της Κοπεγχάγης και ότι έχει επιτύχει τη θεσμική σταθερότητα για την εξασφάλιση της δημοκρατίας, του κράτους δικαίου, των ανθρωπίνων δικαιωμάτων και του σεβασμού και της προστασίας των μειονοτήτων.

Η Σλοβενία έχει αναλάβει την πλήρωση των κριτηρίων όσον αφορά το κράτος δικαίου και τηνιοθέτηση των αρχών ανθρωπίνων δικαιωμάτων. Ωστόσο, οι αποφάσεις AVNOJ εκδόθηκαν και τέθηκαν σε εφαρμογή πριν από την ίδρυση των Κοινοτήτων και είναιπολείμματα της νομοθεσίας της πρώην Σοσιαλιστικής Δημοκρατίας της Γιουγκοσλαβίας. Η διαδικασία απόδοσης των ιδιοκτησιών στους δικαιούχους συνεχίζεται.

Η Επιτροπή έχει επίγνωση του γεγονότος ότι η διαδικασία απόδοσης των ιδιοκτησιών στη Σλοβενία είναι πολύ αργή. Παρακολουθεί στη διαδικασία αυτή στο πλαίσιο των διμερών της σχέσεων με τη Σλοβενία. Ωστόσο, η Επιτροπή δεν δύναται να παρέμβει άμεσα στο θέμα αυτό. Το άρθρο 295 (πρώην άρθρο 222) της συνθήκης ΕΚ ορίζει ρητά ότι η συνθήκη δεν προδικάζει με κανένα τρόπο το καθεστώς της ιδιοκτησίας στα κράτη μέλη.
ΓΡΑΠΤΗ ΕΡΩΤΗΣΗ E-2743/00

υποβολή: Monica Frassoni (Verts/ALE) προς την Επιτροπή

(1 Σεπτεμβρίου 2000)

Θέμα: Σύστημα καθαρισμού στουςπονόμους του Sarroch, Σαρδηνία

Το 1993, η Περιφέρεια Σαρδηνίας ανέθεσε στην Κοινότητα του Sarroch, την πραγματοποίηση συστήματος καθαρισμούπονόμων στον οικισμό Perd'e Sali Porto Columbu, με χρηματοδότηση του κοινοτικού προγράμματος ΕΝVΙRΕG(1). Μετά την ανάθεση των εργασιών(2), οι εργασίες ανεστάλησαν στις 26 Φεβρουαρίου 1996

με σκοπό να εγκριθεί εμπειρογνωμοσύνη για τη μεταφορά του τόπου εγκατάστασης του συστήματος καθαρισμού, αφού ο μηχανικός στον οποίο είχε ανατεθεί ο σχεδιασμός δεν είχε λάβειπόψη το γεγονός ότιπήρχαν κατοικίες γύρω από το σχετικό σημείο όπου έπρεπε να πραγματοποιηθεί το έργο! Αφού εγκρίθηκε η εμπειρογνωμοσύνη(3), η επιχείρηση η οποία ήταν κύριος του έργου αρνήθηκε να αρχίσει τις εργασίες, πράγμα απέναντι στο οποίο η Κοινότητα του Sarroch, αντέδρασε με καταγγελία του συμβολαίου κατακύρωσης(4). Οι εργασίες ανατέθηκαν λοιπόν σε μια άλλη επιχείρηση, η οποία κατασκεύασε το σύστημα καθαρισμού στη νέα θέση η οποίαποδείχθηκε με την εμπειρογνωμοσύνη, δηλαδή μακρύτερα από τη ζώνη όπου θα γινόταν η χρήση, στην παραλία, που αποτελεί την τελευταία άθικτη ζώνη από πλευράς φυσικής στο χώρο της Κοινότητας του Sarroch.

Μολονότι απεστάλη επιστολή στον Εισαγγελέα του Κάλιαρι στις 23 Ιουλίου 1997, με την οποία εζητείτο να πιστοποιήσει τη νομιμότητα των διαφόρων εγκρίσεων εκτέλεσης των έργων καθώς και την τήρηση των ισχυόντων κανονισμών σχετικά με το περιβάλλον, δεν ανελήφθη καμία πρωτοβουλία.

Σήμερα, το σύστημα καθαρισμού είναι απολύτως εγκαταλελειμμένο και αποτελεί αντικείμενο πράξεων βανδαλισμού. Το πρόβλημα τωνπονόμων της περιοχής δεν έχει λυθεί και η περιοχή ασχημίζει, πράγμα το οποίο θέτει σε κίνδυνο την ενδεχόμενη τουριστική της ανάπτυξη.

Θα μπορούσε η Επιτροπή να ενεργήσει έρευνα σχετικά με τη νομιμότητα της διαχείρισης των κοινοτικών κονδυλίων τα οποία χρησιμοποιήθηκαν για το έργο; Δεν εκτιμά ότι οι δικαιούχοι της χρηματοδότησης οφείλουν να αποζημιώσουν την Ευρωπαϊκή Ένωση για ένα έργο το οποίο δεν πέτυχε τους στόχους του;

(1) Απόφαση αριθ. 35/3 της 24.09.1993" πρόβλεψη ανάθεσης DCGADA αριθ. 2557 της 8.10.93.

(2) Απόφαση δημαρχιακής επιτροπής αριθ. 365 της 25.11.94.

(3) Απόφαση της Δ mldr Ε. αριθ. 328 της 8.11.96, συνοδευόμενη από τις γνωμοδοτήσεις τωνπηρεσιών περιβάλλοντος και εκπαίδευσης της αυτόνομης περιφέρειας Σαρδηνίας και της Εποπτείας ΒΒ.ΑΑ.ΑΑ.ΑΑ.SS. του Κάλιαρι.

(4) Απόφαση της Δ mldr Ε. αριθ. 58 της 21.2.1997.

Απάντηση του κ. Barnier εξ ονόματος της Επιτροπής

(13 Οκτωβρίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1434/00

υποβολή: Malcolm Harbour (PPE-DE) προς την Επιτροπή

(5 Μαΐου 2000)

Θέμα: Φθορίωση του ύδατος

Στην Ευρωπαϊκή Ένωση τα επί μέρους κράτη μέλη αναπτύσσουν έκαστο δική του δράση κατά της τεχνητής φθοριώσεως του ύδατος. Γνωρίζουμε ότι τα κράτη Φινλανδία, Γερμανία, Κάτω Χώρες, Γαλλία και Ιταλία έχουν όλα είτε σταματήσει τη φθορίωση είτε αρνηθεί να την εφαρμόσουν λόγω της διαμάχης μεταξύ επιστημόνων και των ανησυχιών για τηνγεία.

Σε ποίες ενέργειες προβαίνει η Επιτροπή για να διερευνήσει τις συνέπειες από την τεχνητή φθορίωση του ύδατος στηνγεία των ανθρώπων; Ποία είναι η άποψη της Επιτροπής για τις ανησυχίες που εκφράζουν άλλα κράτη μέλη σχετικά με τις δυσμενείς συνέπειες της φθοριώσεως; Σχεδιάζει η Επιτροπή να θεσπίσει οδηγίες σχετικά με τη φθορίωση του ύδατος;

Απάντηση της κας Wallstrm εξ ονόματος της Επιτροπής

(19 Ιουνίου 2000)

Η ποιότητα του πόσιμου νερού ρυθμίζεται στην Κοινότητα από την οδηγία 80/778/EOK του Συμβουλίου, της 15ης Ιουλίου 1980, περί της ποιότητας του νερού ανθρώπινης κατανάλωσης(1), η οποία θα αντικατασταθεί έως τις 25 Δεκεμβρίου 2003 από την προσφάτως εκδοθείσα νέα οδηγία 98/83/ΕΚ του Συμβουλίου, της 3ης Ιουλίου 1998(2) για το πόσιμο νερό. Και στις δύο οδηγίες ορίζεται όριο σχετικά με τη μέγιστη αποδεκτή συγκέντρωση φθορίου στο πόσιμο νερό, ανεξάρτητα από την προέλευσή του, δηλ. παρόν με φυσικό τρόπο ή τεχνητώς προστεθέν. Το θέμα της φθορίωσης των παροχών ύδατος αποτελεί ευθύνη των κρατών μελών και δεν αφορά την Επιτροπή, στο μέτρο που τηρείται το μέγιστο όριο που ορίζεται στην οδηγία. Η πολιτική την οποία ακολουθούν τα κράτη μέλη στο εν λόγω θέμα εξαρτάται από πολλούς παράγοντες, λαμβανομένωνπόψη των τοπικών εθίμων και συνηθειών, μπορεί δε να διαφέρει κατά πολύ από ένα κράτος μέλος σε άλλο. Αδιαφιλονίκητα, η φθορίωση αποτελεί αμφιλεγόμενο θέμα, λόγω των θετικών ή αρνητικών επιπτώσεων που μπορεί να έχει το φθόριο, ανάλογα με τη συγκέντρωση της ουσίας στο πόσιμο νερό.

Το όριο που τίθεται στην οδηγία για το πόσιμο νερό είναι 1,5 χιλιοστόγραμμα ανά λίτρο (mg/l), το οποίο, σύμφωνα με την άποψη της Παγκόσμιας Οργάνωσης Υγείας (WHO), όπως αυτή εκφράζεται στις κατευθυντήριες γραμμές της για την ποιότητα του πόσιμου νερού, αποτελεί τη χρυσή τομή μεταξύ των θετικών και αρνητικών επιπτώσεων του φθορίου. Οι θετικές επιπτώσεις αρχίζουν γύρω στα 0,5mg/l έως τα 2 mg/l. Όσο περισσότερο ανεβαίνει η συγκέντρωση πάνω από τα 2mg/l, τόσο περισσότερο αυξάνεται ο κίνδυνος αρνητικών επιπτώσεων, δηλ. φθορίωση των οδόντων ή ακόμα και χρόνια δηλητηρίαση των οστών με φθόριο στις πολύψηλές συγκεντρώσεις.

Η Επιτροπή δεν εξετάζει επί του παρόντος αναθεώρηση της νομοθεσίας, δεδομένου ότι η νέα οδηγία για το πόσιμο νερό πρέπει ήδη να μεταφερθεί (μέχρι τις 25 Δεκεμβρίου του 2000) και να εφαρμοστεί. Εντούτοις, η Επιτροπή θα εξετάσει εάνπάρχουν οιαδήποτε νέα σημαντικά στοιχεία μετά από την θέσπιση της οδηγίας, τα οποίαποδεικνύουν τροποποίηση της παρούσας θέσης. Προκειμένου ναπάρξει η κατάλληλη αναπροσαρμογή της θέσης της επί του εν λόγω θέματος, η Επιτροπή θα συμβουλευθεί την επιστημονική της επιτροπή για την τοξικότητα, την οικοτοξικότητα και το περιβάλλον.

(1) ΕΕ L 229 της 30.8.1980.

(2) ΕΕ L 330 της 5.12.1998.
ΓΡΑΠΤΗ ΕΡΩΤΗΣΗ E-1539/00

υποβολή: Hanja Maij-Weggen (PPE-DE) προς την Επιτροπή

(18 Μαΐου 2000)

Θέμα: Συλλήψεις στην Irian Jaya

Μπορεί η Επιτροπή να επιβεβαιώσει ότι στις 17 Μαρτίου συνελήφθησαν στην Irian Jaya 9 ηγέτες των Παπούα;

Είναι ενήμερη η Επιτροπή για το γεγονός ότι ο λόγος που οδήγησε στη σύλληψη ήταν η συμμετοχή των ενδιαφερομένων σε διαδηλώσεις για τις οποίες οι αρχές είχαν δώσει τη συγκατάθεσή τους;

Είναι διατεθειμένη η Επιτροπή να ζητήσει εξηγήσεις από τις ινδονησιακές αρχές όσον αφορά το σκοπό, τους λόγους και τη νομιμότητα των καταγγελιών;

Είναι διατεθειμένη η Επιτροπή να θέσει προς τις ινδονησιακές αρχές το ερώτημα πώς οι συλλήψεις αυτές δικαιολογούνταιπό το φως τωνποσχέσεων του προέδρου κ. Wahid σχετικά με πολιτικό διάλογο για το μέλλον της Irian Jaya;

Ποιες πρωτοβουλίες θα μπορούσε να αναλάβει η Επιτροπή προκειμένου να συμβάλει στην πρόληψη της αυξανόμενης έντασης μεταξύ των Παπούα και των ινδονησιακών αρχών;

Απάντηση του κυρίου Patten Εξόνόματος της Επιτροπής

(8 Ιουνίου 2000)

Η Επιτροπή γνωρίζει ότι τον Μάρτιο 2000 συνελήφθησαν ορισμένοι ηγέτες των Παπούα. Σύμφωνα με τα αναφερθέντα, δεν είναι σαφές κατά πόσον οι συλλήψεις αυτές έγιναν στο πλαίσιο των διαδηλώσεων στις οποίες αναφέρεται το Αξιότιμο Μέλος.

Στο παρόν στάδιο, το θέμα δεν έχει τεθεί στο πλαίσιο της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ). Ωστόσο, η Επιτροπή επιμένει να διενεργήσει πολιτικό διάλογο με την Ινδονησία, στα πλαίσια του οποίου θα συζητηθεί το ζήτημα των εντάσεων σε πολλές επαρχίες της Ινδονησίας και θα δοθεί η ευκαιρία να συζητηθεί η κατάσταση που επικρατεί στην Irian Jaya.

Κατά την άποψη της Επιτροπής, η κυβέρνηση της Ινδονησίας καταβάλλει αξιέπαινες προσπάθειες για να δώσει μεγαλύτερη αυτονομία στις επαρχίες και στις περιφέρειες. Οι προσπάθειες αυτές θα συμβάλλουν στην αντιμετώπιση των εθνοτικών εντάσεων στην Ινδονησία.

Η Επιτροπή παρεμβαίνει μέσω τηςπηρεσίας ανθρωπιστικής βοήθειας (ECHO) για να αμβλύνει τις συνέπειες των εντάσεων.